Die Dwarswegstrand boekklub is in 2008 deur Tienie Barnard gestig. Lidmaatskap is om praktiese redes tot twaalf beperk. Die doel van die klub is om boekliefhebbers by mekaar te bring om met mekaar te gesels oor die boeke wat hulle lees. Elke lid betaal maandeliks R50.00 wat op ’n rotasiebasis aan ’n lid gegee word waarmee hy dan boeke koop volgens sy leesbelangstelling. Die boeke wat die lid koop, behoort aan hom, dog dit moet aan lede beskikbaar gestel word indien hulle dit wil lees. Op die wyse bou die boekklub sy eie biblioteek op en word die aankoop van boeke bevorder.